ddrg/super_eurlex huggingface dataset:
BEGRUNDELSE

1.BAGGRUND FOR FORSLAGET

•Forslagets begrundelse og formål

EU's indre marked gør det muligt for mennesker, tjenesteydelser, varer og kapital at bevæge sig frit i en økonomi med et årligt bruttonationalprodukt på 15 billioner EUR. Det giver nye muligheder for europæiske virksomheder og bidrager til en sund konkurrence. Dette fører til et større udvalg, bedre tjenesteydelser og lavere priser for over 500 mio. forbrugere.

En central prioritet for Juncker-Kommissionen er et stærkere og mere retfærdigt indre marked. I december 2015 fremlagde Europa-Kommissionen en grønbog med henblik på en høring om potentialet for et mere integreret marked for finansielle tjenesteydelser i detailleddet og de foranstaltninger, der er nødvendige for at nå dette mål. På grundlag af feedback fra interessenter og Europa-Parlamentets betænkning om grønbogen offentliggjorde Kommissionen i marts 2017 en handlingsplan med en strategi, der skal styrke det indre marked for finansielle tjenesteydelser til forbrugerne.

Grænseoverskridende betalinger er afgørende for integrationen af finansielle tjenesteydelser til forbrugerne og EU's økonomi. De spiller en vigtig rolle i forhold til at bringe mennesker og virksomheder sammen i EU's medlemsstater. Begrænsninger og uforholdsmæssigt store omkostninger for grænseoverskridende betalinger hindrer fuldførelsen af det indre marked.

Gebyrer for grænseoverskridende betalinger

Ved forordning 924/2009 om grænseoverskridende betalinger blev der indført samme vilkår på tværs af EU med hensyn til gebyrer for grænseoverskridende betalinger i euro inden for Unionen som for indenlandske betalinger i euro (dvs. betalinger i euro inden for samme medlemsstat). Medlemsstater uden for euroområdet, der ellers er omfattet af forordningen, fik ikke gavn af virkningerne af denne forordning: I disse medlemsstater er indenlandske betalinger i euro enten meget dyre eller ganske enkelt ikke eksisterende. Som følge heraf betaler personer og virksomheder i disse EU-medlemsstater uden for euroområdet høje gebyrer, hver gang en betaling krydser grænsen til deres land, eller når folk rejser og foretager betalinger i udlandet. Disse høje omkostninger er en hindring for fuldførelsen af det indre marked og skaber to kategorier af brugere af betalingstjenester i EU.

Medlemsstater uden for euroområdet fik mulighed for at udvide anvendelsesområdet for forordning (EF) nr. 2560/2001 og efterfølgeren forordning (EF) nr. 924/2009, så reglerne gjaldt deres nationale valutaer. Denne mulighed blev dog kun benyttet af Sverige, som bragte gebyrerne for grænseoverskridende betalinger i svenske kroner og gebyrerne for indenlandske betalinger i svenske kroner på samme niveau.
om ændring af forordning (EU) nr. 1343/2011 om visse bestemmelser for fiskeri i aftaleområdet for GFCM (Den Almindelige Kommission for Fiskeri i Middelhavet)

BEGRUNDELSE

1.BAGGRUND FOR FORSLAGET

•Forslagets begrundelse og formål

Forslaget tager sigte på at gennemføre en række foranstaltninger i EU-lovgivningen, der er vedtaget af Den Almindelige Kommission for Fiskeri i Middelhavet (GFCM) på dets årlige møder i henholdsvis 2015, 2016 og 2017. GFCM er en regional fiskeriforvaltningsorganisation, der er oprettet i henhold til artikel XIV i FAO's statutter, og hvis vigtigste mål er at fremme udvikling, bevarelse, rationel forvaltning og den bedst mulige udnyttelse af de levende marine ressourcer og bæredygtig udvikling af akvakultur i Middelhavet, Sortehavet og de tilstødende farvande. GFCM har bemyndigelse til at vedtage bindende afgørelser ("henstillinger") indenfor sit kompetenceområde. Selv om disse henstillinger er rettet til GFCM's kontraherende parter, kan de omfatte forpligtelser for operatørerne (f.eks. fartøjsførere). Henstillingerne bliver bindende senest 120 dage efter datoen for den første meddelelse, forudsat at der ikke gøres indsigelser.

EU og ti af medlemsstaterne (Bulgarien, Kroatien, Cypern, Frankrig, Grækenland, Italien, Malta, Slovenien, Spanien og Rumænien) er kontraherende parter i GFCM-aftalen. Hvis indholdet af GFCM's henstillinger ikke er omfattet eller kun delvis omfattet af den eksisterende EU-lovgivning, er det nødvendigt at gennemføre GFCM's relevante bestemmelser i EU-lovgivningen for at sikre, at disse anvendes på en ensartet og effektiv måde i hele Den Europæiske Union.

Den seneste gennemførelse af GFCM-beslutninger blev foretaget ved forordning (EU) nr. 1343/2011, som ændret ved forordning (EU) 2015/2102. Nærværende forslag tager sigte på at indsætte de foranstaltninger, der skal gennemføres, i nævnte forordning ved at ændre den.

•Sammenhæng med de gældende regler på samme område

Forslaget er i overensstemmelse med den fælles fiskeripolitik. Det omfatter bevarelsesforanstaltninger, forvaltningsforanstaltninger, overvågnings-, kontrol- og tilsynsforanstaltninger og foranstaltninger til bekæmpelse af ulovligt, urapporteret og ureguleret fiskeri. Foranstaltningerne vedrører kulmule og dybvandsrosenreje i Sicilienstrædet, pighvar i Sortehavet, spidstandet blankesten i Alboránhavet og ædelkoral. Ved forslaget oprettes desuden et område med fiskeribegrænsning i Adriaterhavet (Jabuka-/Pomograven). Foranstaltninger går ud over den gældende EU-ret.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Artikel 43, stk. 2, i traktaten om Den Europæiske Unions funktionsmåde.

•Nærhedsprincippet

Forslaget hører under Den Europæiske Unions enekompetence.

•Proportionalitetsprincippet

Den foreslåede tekst har til formål at sikre gennemførelsen af GFCM's relevante foranstaltninger i EU-retten, men går ikke ud over, hvad der er nødvendigt for at nå det tilsigtede mål.

•Valg af retsakt

Foreslået retsakt: Europa-Parlamentets og Rådets forordning om ændring af en gældende forordning.
BEGRUNDELSE

I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (herefter "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at undgå visse former for momsunddragelse eller momsundgåelse.

Ved brev registreret i Kommissionen den 13. juli 2017 anmodede Ungarn om tilladelse til at indføre en foranstaltning, der fraviger artikel 193 i momsdirektivet. I overensstemmelse med artikel 395, stk. 2, i momsdirektivet underrettede Kommissionen ved brev af 15. januar 2018 de øvrige medlemsstater om Ungarns anmodning. Ved brev af 16. januar 2018 meddelte Kommissionen Ungarn, at den rådede over alle de oplysninger, som den fandt nødvendige for at kunne vurdere anmodningen.

1.BAGGRUND FOR FORSLAGET

•Forslagets begrundelse og formål

I henhold til momsdirektivets artikel 199, stk. 1, litra g), kan medlemsstaterne fastsætte, at den afgiftspligtige person i forbindelse med levering af fast ejendom, der bliver solgt af domsskyldneren som led i en tvangsauktion, er modtageren (herefter "ordningen for omvendt betalingspligt"). Ungarn ønsker at udvide anvendelsen af omvendt betalingspligt til at omfatte levering af virksomhedens investeringsgoder og levering af varer eller tjenesteydelser med en markedsværdi på mere end 100 000 HUF (ca. 320 EUR), hvis den afgiftspligtige person, som leverer disse, er under likvidation eller genstand for en anden procedure, hvorved det fastslås, at denne er insolvent.

Ifølge Ungarn omfatter investeringsgoder typisk værktøjer, maskiner og genstande af høj værdi, og der foretages et stort antal transaktioner, som overstiger tærskelværdien på 100 000 HUF, af insolvente afgiftspligtige personer. Det lykkes sjældent kurator at betale den skyldige moms, eftersom dette beløb skal anvendes til at afvikle tidligere fordringer. Samtidig kan køber, der er en afgiftspligtig person med fradragsret, stadig fradrage den påløbne moms, hvilket har negativ virkning for budgettet og i bund og grund finansierer likvidationen. Ungarn har også registreret tilfælde af svig, hvorved virksomheder, der er under likvidation, har udstedt falske fakturaer til aktive virksomheder og dermed reduceret deres skyldige skat betydeligt, uden garanti for at udstederen ville betale den skyldige moms.

Ungarn anfører derfor, at der er et reelt behov for at beskytte momsindtægterne og budgetmæssige interesser i lyset af det antal afgiftspligtige personer, der har økonomiske vanskeligheder og samtidig foretager ovennævnte leveringer. Ifølge Ungarn er ordningen med omvendt betalingspligt et effektivt middel til at nå dette mål. Den insolvente afgiftspligtige person ville ikke skulle svare moms, kunden straffes ikke, og det undgås, at statskassen mister indtægter.
BEGRUNDELSE

1.BAGGRUND FOR FORSLAGET

•Forslagets begrundelse og formål

På grundlag af de forhandlingsdirektiver, som Rådet vedtog i 2012, har Kommissionen forhandlet med Japan om en ambitiøs og omfattende økonomisk partnerskabsaftale (ØPA) for at skabe nye muligheder og retssikkerhed for, at handels- og investeringssamarbejdet mellem parterne kan udvikle sig. De vedtagne tekster efter afslutningen af forhandlingerne er blevet offentliggjort og kan findes på følgende link:

http://trade.ec.europa.eu/doclib/press/index.cfm?id=1684

-Forslag til Rådets afgørelse om undertegnelse på Den Europæiske Unions vegne af den økonomiske partnerskabsaftale mellem Den Europæiske Union og Japan;

-Forslag til Rådets afgørelse om indgåelse af den økonomiske partnerskabsaftale mellem Den Europæiske Union og Japan

-Forslag til beskyttelsesforordningen omfatter garantier, der er fastsat i ØPA'en mellem EU og Japan.

Dette forslag fra Kommissionen har til formål at gennemføre bestemmelserne i ØPA'en mellem EU og Japan for så vidt angår eksport fra Japan til EU af destilleret shochu, spiritus, fremstillet ved pot still og aftappet i Japan, der skal eksporteres til Unionen i traditionelle flasker a fire go（合）eller en sho（升).

•Sammenhæng med de gældende regler på samme område

ØPA'en mellem EU og Japan er fuldt ud i overensstemmelse med Unionens politikker, og indebærer ikke noget krav om, at EU skal ændre sine regler, forskrifter eller standarder på noget reguleret område (f.eks. tekniske regler og standarder, sundheds- eller plantesundhedsregler, forordninger om fødevarer og sikkerhed, sundheds- og sikkerhedsstandarder, regler om GMO'er, miljøbeskyttelse, forbrugerbeskyttelse osv.) med undtagelse af behovet for at indføre en undtagelse for at lette japansk eksport af destilleret shochu, spiritus, der er fremstillet ved pot still og aftappet i Japan, og som Japan eksporterer i traditionelle flasker a fire go（合） eller en sho（升).

Kommissionens forslag tager sigte på at indføre en undtagelse fra EU-reglerne om flaskestørrelser til destilleret shochu, spiritus, fremstillet ved pot still og aftappet i Japan og traditionelt solgt på flaske i størrelserne fire go（合）eller en sho（升), hvilket svarer til nominelle mængder på 720 ml (én go svarer til 180 ml) og 1 800 ml, og at de i øjeblikket ikke er blandt de nominelle mængder, der er tilladt i EU i henhold til direktiv 2007/45/EF om indførelse af bestemmelser om nominelle mængder for færdigpakkede produkter.
2013/0103 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning med henblik på vedtagelse af Europa-Parlamentets og Rådets forordning om ændring af forordning (EU) 2016/1036 om beskyttelse mod dumpingimport fra lande, der ikke er medlemmer af Den Europæiske Union, og forordning (EU) 2016/1037 om beskyttelse mod subsidieret indførsel fra lande, der ikke er medlemmer af Den Europæiske Union

1.Sagsforløb

Forslag fremsendt til Europa-Parlamentet og Rådet (dokument COM(2013) 0192 final – 2013/0103 (COD)) 10.4.2013 Europa-Parlamentets førstebehandlingsholdning vedtaget: 16.4.2014 Rådets holdning vedtaget: 16.4.2018

2.Formålet med Kommissionens forslag

Forslaget om ændring af forordning (EU) 2016/1036 ("antidumpinggrundforordningen") og forordning (EU) 2016/1037 ("antisubsidiegrundforordningen") har til formål i overensstemmelse med konsekvensanalysen (SWD(2013) 105 final) at sikre den fortsatte effektivitet af EU's handelspolitiske beskyttelsesinstrumenter i lyset af de nye globale udfordringer. Dette indebærer ændringer for at øge gennemsigtigheden og forudsigeligheden, at indføre effektive foranstaltninger til bekæmpelse af handelsfordrejende subsidiering og fordrejninger af råvarepriser i tredjelande samt at lette samarbejdet.

3.Bemærkninger til Europa-Parlamentets holdning

Europa-Parlamentet vedtog sin holdning ved førstebehandlingen den 16. april 2014. Heri fremsatte Parlamentet ændringsforslag til Kommissionens forslag, deriblandt anerkendelse af fagforeningernes og de sociale og miljømæssige standarders rolle i handelsbeskyttelsesundersøgelser, udvidelse af handelsbeskyttelsesforanstaltningerne til også at omfatte en medlemsstats kontinentalsokkel og eksklusive økonomiske zone samt yderligere støtte til små og mellemstore virksomheder. Efter Rådets vedtagelse af sin førstebehandlingsholdning forventes Europa-Parlamentet formelt at godkende den aftale, der blev indgået på trepartsmøderne.

4.Bemærkninger til Rådets holdning

Rådets holdning afspejler den aftale, der blev indgået på trepartsmøderne. Den støtter og videreudvikler Kommissionens forslag, bl.a. gennem en treugersperiode for forhåndsfremlæggelse af oplysninger underlagt beskyttelsesforanstaltninger mod oplagring. I henhold til reglen om den lavest mulige told gælder udligningsforanstaltninger normalt på niveauet for subsidiemargenen, og i antidumpingsager indføres der en tærskel på 17 % for fordrejninger af råvarepriser. Begge gøres til genstand for en analyse af Unionens interesser og en generel gennemgang af denne praksis om cirka fem års tid. Varigheden af en antidumpingundersøgelse afkortes. Desuden indbefatter den forbedrede beregning af målprisen for EU-erhvervsgrenen alle de samlede omkostninger, investeringer, forskning og udvikling og innovation samt en målfortjeneste på mindst 6 %.

5. Konklusion

Kommissionen bifalder Rådets holdning.
BILAG

Forhandlingsdirektiver vedrørende indgåelse af en ny partnerskabsaftale om bæredygtigt fiskeri og tilhørende protokol mellem Den Europæiske Union og Republikken Madagaskar

–Formålet med forhandlingerne er at indgå en partnerskabsaftale og tilhørende protokol om bæredygtigt fiskeri mellem Den Europæiske Union og Madagaskar i overensstemmelse med forordning (EU) nr. 1380/2013 om den fælles fiskeripolitik og med Rådets konklusioner af 19. marts 2012 om Kommissionens meddelelse af 13. juli 2011 om den fælles fiskeripolitiks eksterne dimension.

–For at fremme et bæredygtigt og ansvarligt fiskeri og samtidig sikre gensidige fordele for EU og Madagaskar gennem en sådan ny protokol skal Kommissionens forhandlinger søge at:

·sikre, at EU-fiskerfartøjer har adgang til Madagaskars fiskeriområde, og at de får tildelt de nødvendige tilladelser til at fiske i nævnte områder, og derved bl.a. opretholde netværket af partnerskabsaftaler for bæredygtigt fiskeri for EU's fiskeriaktører

·tage højde for den bedste foreliggende videnskabelige rådgivning og de relevante forvaltningsplaner, der er vedtaget af de regionale fiskeriforvaltningsorganisationer (RFFO'er), for at sikre et bæredygtigt fiskeri og fremme havforvaltningen på det internationale plan. Fiskeriet bør udelukkende rettes mod de overskydende tilgængelige ressourcer under hensyntagen til den lokale flådes fiskerikapacitet, samtidig med at der tages særligt hensyn til, at visse af de pågældende bestande er stærkt vandrende

·opnå en passende andel af disse fiskeressourcer, der er i fuld overensstemmelse med EU-fiskerflådens interesser, når disse ressourcer også er af interesse for andre udenlandske flåder, mens der tages højde for EU-fiskerflådens aktivitet i regionen set i lyset af de seneste og bedste foreliggende videnskabelige vurderinger

·etablere en dialog for at styrke sektorpolitikken med henblik på at tilskynde til gennemførelsen af en ansvarlig fiskeripolitik, der er i tråd med landets udviklingsmål, navnlig hvad angår fiskeriforvaltning, bekæmpelsen af ulovligt, urapporteret og ureguleret fiskeri, kontrol og overvågning af fiskeriet, tilvejebringelse af videnskabelig rådgivning samt at fremme jobskabelse bl.a. med henblik på at fremme Madagaskars socioøkonomiske udvikling

·medtage en klausul om konsekvenserne af krænkelse af menneskerettighederne og de demokratiske principper

·medtage en klausul om, at EU-flåden har privilegeret adgang til de overskydende disponible ressourcer, og om, at alle udenlandske flåder bør være underlagt de samme tekniske betingelser

·medtage en eksklusivitetsklausul.

–For at undgå en afbrydelse af fiskeriet bør den nye aftale og tilhørende protokol omfatte en klausul om, at den kan anvendes midlertidigt.

–Protokollen bør navnlig fastsætte følgende:

·de fiskerimuligheder, som EU-fiskerfartøjerne tildeles i hver kategori

·den finansielle modydelse og vilkårene for udbetaling heraf, og

·prioriteterne for og mekanismerne til effektiv gennemførelse af sektorstøtten og regelmæssig overvågning heraf.
BEGRUNDELSE

1.BAGGRUND FOR FORSLAGET

•Forslagets begrundelse og formål

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS/EFTA-staterne at deltage i EØS-relevante EU-foranstaltninger og -programmer.

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder, så EØS/EFTA-staterne (Norge, Island og Liechtenstein) fortsat kan indgå i samarbejdet om EU-aktioner, der finansieres over Den Europæiske Unions almindelige budget, vedrørende fri bevægelighed for arbejdstagere, koordinering af socialsikringssystemerne og foranstaltninger for migranter, herunder migranter fra tredjelande (budgetpost 04 03 01), i Den Europæiske Unions almindelige budget for regnskabsåret 2018.
om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (budgetpost 12 02 01 Gennemførelse og udvikling af det indre marked for finansielle tjenesteydelser)

BEGRUNDELSE

1.BAGGRUND FOR FORSLAGET

•Forslagets begrundelse og formål

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS/EFTA-staterne at deltage i EØS-relevante EU-foranstaltninger og -programmer.

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at gøre det muligt for EØS/EFTA-staterne (Norge, Island og Liechtenstein) at deltage i EU-aktioner vedrørende budgetpost 12 02 01: "Gennemførelse og udvikling af det indre marked for finansielle tjenesteydelser", der er indført i Den Europæiske Unions almindelige budget for regnskabsåret 2018.

•Sammenhæng med de gældende regler på samme område

Vedlagte udkast til Det Blandede EØS-Udvalgs afgørelse er fuldt ud i overensstemmelse med EØS-aftalens mål om at fremme en vedvarende og afbalanceret styrkelse af de handelsmæssige og økonomiske forbindelser mellem de kontraherende parter på lige konkurrencevilkår og under overholdelse af samme regler med henblik på at oprette et ensartet europæisk økonomisk samarbejdsområde.

•Sammenhæng med Unionens politik på andre områder

Det Blandede EØS-Udvalgs afgørelse er også i overensstemmelse med EU's øvrige politikker, navnlig gennem målet om at beskytte ensartethed på EU's indre marked.

2.RETSGRUNDLAG, NÆRHEDSPRINCIPPET OG PROPORTIONALITSPRINCIPPET

•Retsgrundlag

Det materielle retsgrundlag for dette forslag fra Rådet er artikel 114 i traktaten om Den Europæiske Unions funktionsmåde sammenholdt med artikel 218, stk. 9.

Det proceduremæssige retsgrundlag er artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen, som bestemmer, at Rådet på forslag af Kommissionen fastlægger den holdning, som skal indtages på Unionens vegne til de afgørelser, som omhandles i nævnte stk. 3.

Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

•Nærhedsprincippet (for områder, der ikke er omfattet af enekompetence)

Forslaget er i overensstemmelse med nærhedsprincippet af følgende grund:

Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan.

•Proportionalitetsprincippet
BILAG

Forhandlingsdirektiver til indgåelse af en ny protokol mellem Den Europæiske Union og Kap Verde

–Formålet med forhandlingerne er at indgå en ny protokol til fiskeripartnerskabsaftalen mellem Den Europæiske Union og Kap Verde i overensstemmelse med forordning (EU) nr. 1380/2013 om den fælles fiskeripolitik og med Rådets konklusioner af 19. marts 2012 om Kommissionens meddelelse af 13. juli 2011 om den fælles fiskeripolitiks eksterne dimension.

–For at fremme et bæredygtigt og ansvarligt fiskeri og samtidig sikre gensidige fordele for EU og Kap Verde gennem den nye protokol baserer Kommissionen forhandlingerne på følgende mål:

·At sikre, at EU-fiskerfartøjer har adgang til Kap Verdes fiskeriområde, og at de får tildelt de nødvendige tilladelser til at fiske i nævnte område, og derved bl.a. opretholde netværket af partnerskabsaftaler for bæredygtigt fiskeri for EU's fiskeriaktører

·At tage højde for den bedste foreliggende videnskabelige rådgivning og de relevante forvaltningsplaner, der er vedtaget af de regionale fiskeriforvaltningsorganisationer (RFFO'er), for at sikre et bæredygtigt fiskeri og fremme havforvaltningen på det internationale plan. Fiskeriet bør udelukkende rettes mod de tilgængelige ressourcer under hensyntagen til den lokale flådes fiskerikapacitet, samtidig med at der tages særligt hensyn til, at visse af de pågældende bestande er stærkt vandrende

·At opnå en passende andel af disse fiskeressourcer, der er i fuld overensstemmelse med EU-fiskerflådens interesser, når disse ressourcer også er af interesse for andre udenlandske flåder, mens der tages højde for EU-fiskerflådens aktivitet i regionen set i lyset af de seneste og bedste foreliggende videnskabelige vurderinger

·At etablere en dialog for at styrke sektorpolitikken med henblik på at tilskynde til gennemførelsen af en ansvarlig fiskeripolitik, der er i tråd med landets udviklingsmål, navnlig hvad angår fiskeriforvaltning, bekæmpelsen af ulovligt, urapporteret og ureguleret fiskeri, kontrol og overvågning af fiskeriet, tilvejebringelse af videnskabelig rådgivning samt at fremme jobskabelse bl.a. med henblik på at afhjælpe de grundlæggende årsager til emigration fra Kap Verde

·At medtage en klausul om konsekvenserne af krænkelse af menneskerettighederne og de demokratiske principper

·At medtage en klausul om, at EU-flåden har privilegeret adgang til Kap Verdes fiskeriområde, og om, at alle udenlandske flåder bør være underlagt de samme tekniske betingelser.

–For at undgå en afbrydelse af fiskeriet bør den nye protokol omfatte en klausul om, at den kan anvendes midlertidigt.

–Protokollen bør navnlig fastsætte følgende:

·de fiskerimuligheder, som EU-fiskerfartøjerne tildeles i hver kategori

·den finansielle modydelse og vilkårene for udbetaling heraf, og

·prioriteterne for og mekanismerne til effektiv gennemførelse af sektorstøtten og regelmæssig overvågning heraf.